भारतीय टीम प्रबंधन गी अपने मजबूत ते कमजोर पैह्‌लुएं उप्पर ध्यान देने दे इलावा परौह्‌नी टीम दी ताकत उप्पर बी सख्त नजर रक्खनी होग। आस्ट्रेलिया मती सख्त टीम ऐ ते मैदान दे अंदर ते बाह्‌र ओह् विपक्षी टीम दे हर इक कमजोर पैह्‌लू दी पनछान करिऐ उसगी अपना नशाना बनांदी ऐ। दरअसल लगभग दौं दशकें थमां क्रिकेट दी दुनिया उप्पर राज करने दे दरान आस्ट्रेलियाई टीम ने इकदम बकख मिजाज विकसित करी लैती ऐ। उसदे कप्तान रिकी पोंटिंग विपक्षी टीम उप्पर इक बारी पकड़ बनाने दे बाद उसगी बापसी दा कोई मौका नेई दिंदे न ते भारत गी एह् गल्ल कदें बी नेई भुल्ली चाहिदी।